DS «Alpha»

DS «Alpha» var et dampskip bygget i 1863 ved W. Lindbergs Verkstads och Warfs A/B, Stockholm. Skipet gikk i Sverige under navet «Fyris» fram til 1895, da hun ble solgt til A/S Alpha i Moss og omdøpt. Skipet var da ikke i god stand; ved ankomsten til Moss eksploderte dampkjelen. Skipet ble reparert og modernisert ved Akers mekaniske verksted, og fikk ny dampmaskin. Bruttotonnasjen ble redusert fra 161 til 107 Brt, mens passasjerkapasiteten ble økt fra 200 til 236.

Skipet gikk i trafikk mellom Moss og Horten, og mellom Moss og Kristiania. 

I 1907 ble skipet solgt tilbake til Härnösand i Sverige, og snart ombygget til taubåt under navnet «Herkules». I 1958 ble skipet rigget ned til lekter, og i 1967 solgt for opphugging i Örnsköldsvik.

Referanser 

Norske dampskip
Svenske dampskip
Samferdsel i Moss
Samferdsel i Horten
Sjøfart i Viken
Sjøfart i Oslo
Artikler i sjøfart-prosjektet